Kviz na -1
2024-12-06 19:30 (Europe/Ljubljana) | Mladinski center Kotlovnica Kamnik, Fužine 10,, Kamnik, Slovenija, 1241
Tretji kviz v letošnji sezoni bo sestavljen iz 50-ih zanimivih vprašanj, ki se bodo dotikala poznavanja zgodovine, biologije, tehnike in tehnologije ter vseh ostalih šolskih predmetov, ki ste jih v srednji šoli sovražili. Ekipo lahko sestavljajo največ 4 tekmovalci.
Zaradi velikega interesa zbiramo predprijave ekip.
Prijave zbiramo na info@kotlovnica.si

Prižig lučk na Vačah
2024-12-07 18:00 - 19:00 | Vače (vaški trg), Litija, 1270, Slovenija
Vabimo vas, da se nam pridružite na prižigu prazničnih lučk, s katerimi bomo na Vaškem trgu ustvarili čarobno praznično vzdušje.

Folklorna skupina Kamnik: Ples in glasba izpod kamniških planin 2024
2024-12-07 19:00 - 20:00 | Velika dvorana
Folklorna skupina vabi na prireditev z naslovom Ples in glasba izpod kamniških planin 2024, ki bo 7. decembra 2024, ob 19. uri v Veliki dvorani Doma kulture Kamnik.
Cena vstopnice: 15 €
Vabljeni!

Želim postati Božično drevo
2024-12-08 15:00 - 17:00 | Velika dvorana
Predstava v slovenskem znakovnem jeziku v priredbi kulturne sekcije Vita Zupančič iz Društva gluhih in naglušnih Ljubljana

V nedeljo 8. decembra 2024 ob 15h vabljeni v Dom Kulture Kamnik, kjer bo prvič v slovenskem znakovnem jeziku predstavljena priredba pravljice Želim postati božično drevo. Po predstavi bo otroke obdaroval Dedek Mraz. Za simbolična darila bo poskrbelo društvo gluhih. Starše naprošamo, da ne prinašajo svojih daril.
Kratek opis zgodbe:
V gozdu je polno snega in različna drevesa – smreke, bori, jelke, z veseljem pričakujejo, da pride gozdar po njih in jih odpelje v mesto, kjer jih bodo kupile različne družine in jih odpeljale za božič domov. Prišel je gozdar in posekal vsa drevesa za božično drevesce. Ostala je samo velika smreka in bila je zelo žalostna, saj so vse njene brate in sestre že odpeljali. Ker je bila ta smreka tako visoka in velika so jo pustili v gozdu. Tako si je želela, da bi bila za božič pri neki družini. Živali so opazile, da je drevo osamljeno in žalostno, zato so prihitele in jo bodrile. Brez te smreke bi živali namreč težko preživele v gozdu, saj jim je vedno nudila zavetje. Okrasile so smreko v čudovito božično drevo in praznovale božič skupaj z njo in vsi so bili srečni.
Režija: Lada Orešnik
Igrajo: Kati Perme, Janko Marinček, Zlatka Petrač, Nejc Drekonja, Barbara Čarman, Ivan Vačovnik, Boštjan Hren, Marta Vavpetič, Demir Rajko, Demir Rafaela.
Pripovedovalka: Nina Orešnik
Tolmačenje: Karin Brumen, Mojca Korenjak, Martin Klepec
Tehnična podpora: Martin Klepec

Letni koncert Me PZ KUD Jevnica z gosti
2024-12-08 18:00 - 20:00 | Zadružni dom Jevnica, Jevnica 36, Kresnice, 1281, Slovenia
Vljudno vabljeni na letni koncert Me PZ KUD Jevnica z gosti, ki bo tokrat vse bolj uveljavljena Vokalna skupina Gallina.

Večer Balaševićeve poezije in glasbe - Čarobna litija 2024
2024-12-08 18:00 - 20:00 | Kulturni center Litija
Vabljeni na večer brezčasne poezije in glasbe enega najveljih kantavtorjev naše regije- Đorđa Balaševića.
Vokal, kitara: Elvir Bećić
Kitara: Zoran Kaličanin
Kulturni center Litija, 8. december ob 18. uri!
VSTOP PROST, rezervacije na kulturnicenter@zkms-litija.si!
Balašević je v svoja besedila vpletel največje modrosti, nas raznežil z najlepšimi in najbolj žalostnimi ljubezenskimi zgodbami, občasno pa svoje tekste začinil z veliko navihanega humorja ter kritike. Vse to je oplemenitil s čudovito glasbo, ki nikogar ne pusti hladnega.
Na koncertu zagotovo ne bodo manjkali glavni hiti (Priča o Vasi Ladačkom, Neki novi klinci, Ringišpil, Prva ljubav, Boža zvani Pub…), vmes pa se bo prikradla tudi kakšna skladba, ki je morda niste in ne boste slišali na nobenem radiu, a kljub temu ne sme manjkati na repertoarju (Devedesete, Remorker, Ćaletova pesma…).
Vodilni žametni vokal večera in ritem kitara pripadata Elvirju Bećiću, Zoran Kaličanin pa bo na svoji klasični kitari virtuozno odigral vse uvode, sole in zaključke, ki jih Đoletovi oboževalci poznamo prav tako dobro, kot poznamo refrene.,
Vsi, ki si želite ponovno obuditi spomin na občutke, ki privrejo na dan, ko se znajdete v polni dvorani ljudi, ki jih druži ljubezen do največjega kantavtorja naše regije in ki v en glas od začetka do konca pojejo njegove pesmi, tega koncerta ne smete zamuditi!

A. Bagarić: Preveč mene se skriva v svetu, Preveč sveta se skriva v meni
2024-12-09 20:00 - 21:30 | Mladinski center Kotlovnica Kamnik, Fužine 10,, Kamnik, Slovenija, 1241
Sodobno plesni performans, v katerem se v različnih niansah srečujejo ples, zvok in glas.

č , č je sodobno plesni performans, v katerem se v različnih niansah srečujejo ples, zvok in glas. ⁣⁣ Anamaria Bagarić (avtorstvo in ples) tokrat v sodelovanju z š in .⁣⁣
⁣⁣
/ … /
svoja usta polnimo z mašili
ker ne vemo, kako naj obrnemo dlani
da bi te dovolj izrazito obrnile hrbet
rešetamo priložnosti
da posedênega polnimo s praznino
in mu ljubeznivo
sila netovariško
dopovedujemo
rodi pa stvori
onda se umori
pa biće sve
biće
z usti polnimi mašil
polni pozabe
da brez tovarištva
je ljubeznivo
zgolj nasilje
čista po srcu
čista v srcu
danes smo nanjo
srali mi
z vprašanjem
zakaj ne ohranja higiene
O PREDSTAVI⁣
Snov in gib predstave sta posledica raznolikih tehnik, zapisanih v telesu – plesnih, izraznih in somatskih, ob čemer je glavno vodilo izraz in filozofija buta. Če filozofija buto plesa ponuja gibalno izhodišče, pa drugo izvedbeno izhodišče ponuja grafit pesnice in režiserke : »č , č .«
Ker se svet premika s hitrostjo, ki je človek ne dohaja, je potreben proti-pol, kjer okolica (vsaj za hip) lahko obstaja v njegovem ritmu, in sočasno v svetu. Predstava se raziskovanja in umeščanja posameznika v svet loti preko dedukcije, odvzemajoč zunanje senzorične in socialne dražljaje, in se posveča kinetičnim; telo postavlja v prostor v presečišču zunanjih in notranjih entropij – kot merilo kaosa, meri entropijo. Ob tem se sprašuje, kje v telesu se kopiči brezoblična masa informacij, ki jih telo prejema, in na kakšen način lahko soobstaja z vsemi vzporednimi resnicami, ki jih ta masa tvori, a na njih nima vpliva. Zdajšnjost namreč potrebuje čas, da se usidra v telo, ga sprejme in spozna, ampak ob tem ne more izničiti napetosti, ki nastajajo v koliziji z zunanjim svetom. Predstava namreč nima namena razčlenjevati določenih situacij skozi prizmo lepotnih idealov, družbenih norm ali koristnosti, ki od zunaj določajo in označujejo telo. V nasprotju s tem, v telesu išče pristnost in prvinskost, ki je z mislijo ne doseže. Skuša se prebiti mimo označevalcev, ki pa hkrati govorijo neizpodbitno zgodbo o času. O času, ki je s telesnostjo ujet v tkivo plesalke (Bagarić), besedo (Zabret) in glasbo (Selko).⁣
Uprizoritve so intimne narave in imajo omejeno število gledalcev. Priporočamo rezervacije na: .@.. Vstopnice so brezplačne, ob prevzemu so mogoči prostovoljni prispevki.⁣
⁣
Anamaria Bagarić je plesalka in koreorafinja, ki je svet plesne umetnosti spoznala s kolektivom Kjara’s Dance Project, kjer je sodelovala kot mlada plesalka. V Egiptu se je predstavila s prvim avtorskim solom () ter sodelovala s Kairsko operno hišo in Cairo Contemporary Dance Centrom. Leta 2019 je dokončala Akademijo za ples – smer sodobni ples, s predstavo . Redno sodeluje s kolektivom fizičnega gledališča Fourklor in projektno s priznanimi slovenskimi koreografinjami in režiserji. V sklopu magistrskega študija na AGRFT, pod mentorstvom Tanje Zgonc, je ustvarila avtorsko predstavo , č (2022), ki deloma služi kot ustvarjalno izhodišče predstavi č …⁣
⁣
Koreografija, ples: Anamaria Bagarić⁣
Avtorska glasba, izvedba: Gašper Selko⁣
Avtorska poezija, govorjena beseda: Pavla Zabret⁣
Svetovanje za režijo: Peter Frankl⁣
Kostum: Salvija⁣
Naslov: Eva Kokalj⁣
Fotografija: Blaž Plut⁣
⁣
Koprodukcija: VITKAR, KUD Oksimoron⁣
Partnerji: Nataraja studio, KD Priden možic, Harlekin⁣
Zahvale: Urška Centa (NEST), Borut Bučinel, Andreja Kopač, Tina Habun⁣
⁣
Dogodek poteka ob podpori/sodelovanju Podpornega okolja Kreativna četrt Barutana, ki ga sofinancira Ministrstvo za kulturo.
Predstava je nastala s finančno podporo Mestne občine Ljubljana in Občine Kamnik.

Abonma Kam'na'smeh: Na zdravje
2024-12-10 19:30 - 20:30 | Velika dvorana
stand up komedija štajerskega dvojca brez krčmarja

Smejmo se
Na zdravje
stand up komedija
Igra in produkcija: Tina Gorenjak, Tanja Kocman
»Na zdravje« je vzklik, ki ga imamo Slovenci najraje. Nazdravljamo tako zagnano, da bi naš narod moral pokati od zdravja. A največkrat predvsem komu poči kakšen živec. Nazdravljanje in zdravje segata na toliko področij, da smo potrebovali kar dve ženski, da obdelata vsaj nekatera. Tina Gorenjak in Tanja Kocman bosta posegli v svoje izkušnje, zlorabili svoje spomine in vam predstavili svoje zgodbe, ki zaradi resničnosti kričijo po smehu.
Komedija Na zdravje ni sestanek anonimnih alkoholikov, čeprav bo kakšna zgodba podobna prav tej situaciji. Ni obisk psihologa, čeprav boste na koncu menili, da ga protagonistki resnično potrebujeta. In ni obisk fitnesa, čeprav je trening vaših smejalnih mišic zagotovljen.
Predstava se vas bo dotaknila, vas nasmejala, vas opomnila, kaj v življenju zares šteje in vas predvsem prepričala, da v svojih težavah niste sami. Tudi takrat ne, ko bi radi bili.
Tina Gorenjak
Tina Gorenjak je diplomirana dramska igralka in vsestranska umetnica. V dolgi in bogati karieri je igrala v številnih televizijskih serijah (Najini mostovi, Dragi sosedje, Čokoladne sanje…), filmih (Stereotip, Vloga za Emo, Nekaj sladkega…) in gledaliških predstavah (5žensk.com, Muca Maca ali brez ljubezni mi živeti ni…). Izdala je glasbeno zgoščenko in bila gostja številnih televizijskih in radijskih oddaj. Vrsto let nastopa tudi kot stand up komičarka,
Napisala je nekaj besedil za gledališke predstave, v katerih se je ukvarjala s sodobnimi ženskimi in tematikami, ki so mnogokrat tabuizirane, njen osebni pečat pa sta vedno duhovitost in komunikativnost.
Je tudi avtorica muzikala Prava dekleta, iz katerega je kasneje razvila svoj prvi scenarij za celovečerni film Real Girls, ki je bil leta 2012 izbran med devet najboljših scenarijev za MIDPOINT Central European Script Center.
Mednarodno priznanje je dobila tudi kot izbrana igralka med 10 najperspektivnejših umetnikov iz celega sveta, na festival 5th Berlinale Talent Campus 2006.
Avtorskih projektov se loteva osebno, tankočutno, pogumno in vedno z veliko žlico humorja in prav takšen je tudi njen knjižni prvenec, roman po resničnih dogodkih Najti ljubezen, kakor tudi komedija NA ZDRAVJE, ki jo je ustvarila skupaj s Tanjo Kocman.
Tanja Kocman
Tanja Kocman je s komedijo Na zdravje po nekajletnem premoru ponovno stopila na gledališke odre. Priljubljena stand up komičarka rada sedi tudi za radijskimi mikrofoni, stoji pred televizijskimi kamerami in svoja razmišljanja s svetom deli v svojih kolumnah, v katerih se znajdejo vsi njeni prebliski, strahovi, zmage, negotovosti in nasploh življenje v vsej svoji gloriji. Svoje življenje, poglede in mnenja pogosto deli tudi na družabnih omrežjih, ker meni, da je svet ena kolobocija situacij, čustev in misli, ki niso vedno najbolj rožnate. In, da sta iskrenost in pristnost spet v modi.
Foto: arhiv komedije Na zdravje
Za Abonma Kam’na’smeh, za izven
Cena vstopnice: 17 € / 15 €* / 10 €**
*mladi do 26 let in upokojenci
**člani Študentskega kluba Kamnik

Rezervacija in prodaja vstopnic: 041 360 399 / info@domkulture.org / pisarna DKK, Fuzine 10, 1240 Kamnik (pon., tor. in pet.: 10.00-12.00, sre. in cet.: 14.00-18.00), www.mojekarte.si in prodajna mesta mojekarte.si.

Maistrov abonma: O snegu in ljubezni
2024-12-12 19:30 - 20:30 | Velika dvorana, Dom kulture Kamnik, Fužine 10, Kamnik, Slovenija
po motivih Kratki roman o snegu in ljubezni Marka Sosiča

Zavod Godot in Slovensko stalno gledališče Trst
O snegu in ljubezni
po motivih Kratki roman o snegu in ljubezni Marka Sosiča
nastopajo: Tadej Pišek, Mojca Špik, Inan Du Swami, Marjan Peternel
koreografija: Mojca Špik in Inan Du Swami
glasba: Marjan Peternel
produkcija: Zavod Godot in Slovensko stalno gledališče Trst
Kompleksna analiza sodobne družbe, ki odpira vpogled v aktualne, tudi boleče teme: predstava O snegu in ljubezni, nastala po poetičnem romanu, spregovori o razgradnji družinskih odnosov, v katere se zajeda politična klima nestrpnosti in fašizma. Roman zaznamuje sobivanje različnih ravni dogajanja, konkretnih dejanj, misli in spominov, ki obravnavajo odnose z različnih zornih kotov, in morda se prav zato uprizoritev giblje med monodramo, plesno predstavo in koncertom. Je intimna pripoved, krik posameznika, ki nemo opazuje, kako sovraštvo, strah, ignoranca, ki jih v svetu vzpodbujajo politični in gospodarski interesi, počasi razkraja najbolj intimno in varno okolje – družino.
Po romanu Marka Sosiča.
Predstava traja 1 uro in nima odmora.
Foto: Luca Quaia
Za Maistrov Abonma, za izven
Cena vstopnice: 17 € / 15 €* / 10 €**
*mladi do 26 let in upokojenci
**člani Študentskega kluba Kamnik

Adventni sejem s prižigom lučk
2024-12-13 15:30 - 18:30 | Staretov trg, Šmartno pri Litiji
Leto je naokoli in pred nami je NAJBOLJ PRAZNIČEN MESEC V LETU!
Vabimo vas, da skupaj preživimo predpraznični petek, ki je prestavljen na 13. DECEMBER :
– od 15.30 do 19.30 ure bo na Staretovem trgu potekal ADVENTNI SEJEM, kjer bo na voljo praznična, darilna ponudba;
– ob 16.30 se bomo z LUČKAMI odpravili na pohod skozi Šmartno. Zbrali se bomo pred OŠ Šmartno in se skupaj sprehodili po obvoznici mimo Vrtca vse do Staretovega trga;
– po pohodu nam bodo otroci in vzgojiteljice Vrtca Šmartno, učenci in učitelji OŠ Šmartno, učenci GŠ Litija-Šmartno ter plesalci NLP Litija pripravili pisan kulturni program;
– druženje se bo nadaljevalo ob božičnih melodijah, toplih napitkih in sladkih razvadah, ki jih pripravljajo naši razstavljavci. Z vseh stojnic bo dišalo po decembrskih dobrotah.
VLJUDNO VABLJENI!

Delavnica z meditacijo
2024-12-13 17:30 - 19:15 | Zdravilni gaj Tunjice
KONTAKT:

Zdravilni gaj Tunjice, Tunjice 12, 1241 Kamnik

Razredni nastop učencev (klarinetistov) prof. Nadje Drakslar Petrač
2024-12-13 18:30 - 19:30 | Dvorana glasbene šole Litija – Šmartno

Pravljična pot za najmlajše
2024-12-16 - 2025-01-10 | Litija – mestno jedro, Valvazorjev trg, Litija

Odprtje razstave božičnega kruha - poprtnika
2024-12-17 18:00 - 19:00 | Mestni muzej Litija

Občni zbor in prednovoletna zabava Moto klub Rokovnjači
2024-12-17 19:00 - 23:00 | Gostilna Soklič, Zalog pod Sv. Trojico 1, Domžale, 1233, Slovenia
Dogodek namenjen preseku dela v preteklem letu, sprejetju voznega reda za prihajajočo sezono in klubskem praznovanju novega leta.

Božično - novoletni koncert
2024-12-18 18:00 - 20:00 | Kulturni dom Šmartno pri Litiji, Za povrtmi 4, Šmartno pri Litiji, 1275, Slovenija

Odprtje prenovljene stalne razstave Miha Maleša
2024-12-19 18:00 - 19:00 | Galerija Miha Maleš
Vljudno vabljeni v Galerijo Miha Maleš
na odprtje prenovljene stalne razstave slikarja in grafika
MIHA MALEŠA,
v četrtek, 19. decembra 2024, ob 18. uri.
Druženje ob poeziji, glasbi in pogovoru o umetnosti.

Razredni nastop učencev (flavtistov) prof. Mire Kranjec
2024-12-19 18:30 - 19:30 | Dvorana glasbene šole Litija – Šmartno

Božični sejem - Čarobna Litija 2024
2024-12-20 16:00 - 20:00 | Valvazorjev trg 19, Litija, Valvazorjev trg 19, Litija, 1270, Slovenija
16:30 / učenci GŠ Litija in ME PZ KUD Jevnica
17:30 / Pika piše, predstava s prihodom Dedka Mraza (enostavno prijatelji)
18:30 / Pihalni orkester Litija
———————————————————
Dogodek poteka v sklopu prireditev Čarobna Litija 2024, ki jih financira Občina Litija.
Organizator: Zavod za kulturo, mladino in šport Litija

Nastop oddelka za ples
2024-12-20 17:00 - 18:00 | Dvorana glasbene šole Litija – Šmartno

Božični sejem - Čarobna Litija 2024
2024-12-21 08:00 - 12:00 | Občina Litija, JEREBOVA ULICA 14, Občina Litija - Velika sejna soba, Litija, 1270, Slovenija
Tržnica pred Občino Litija z gosti: učenci GŠ Bučar (od 9:30-10:30).

Rokometna tekma RD Herz Šmartno
2024-12-21 19:00 - 21:00 | Dvorana Pungrt, Pungrt 9, Šmartno pri Litiji, 1275, Slovenija
V soboto, 21. decembra 2024 bodo rokometaši RD Herz Šmartno igrali proti RD Butan Plin Izola. Tekmo 1.B državne lige bodo odigrali ob 19.uri v domači dvorani Pungrt v Šmartnem pri Litiji.

Drugačni pogledi
2024-12-22 08:00 - 2025-02-01 21:00 | Arboretum Volčji Potok
Zgodbe tal skozi risbe študentov krajinske arhitekture
Krajina se nenehno spreminja. Nekatere spremembe opazimo, medtem ko druge ostajajo skrite našim očem. Spremembe v rabi tal in podnebne spremembe
lahko pomembno vplivajo na tla. Tla so krhka zemeljska plast, ki omogoča vse življenje na Zemlji, vendar so podvržena različnim degradacijskim procesom,
hkrati pa se zelo počasi obnavljajo. Zavedanje o pomenu tal in njihovi ranljivosti so študentje izrazili skozi risbe, na katerih so prikazali degradirana tla, skozi rabo tal so poudarili tudi nekatere vzroke za njihovo degradacijo.
Krajinski arhitekt ima zaradi interdisciplinarnosti stroke svojevrsten pogled na prostor, povsem drugačen od drugih umetniških strok. Zaradi poznavanja mnogih ved in zavedanja o različnih vplivih na prostor, smo posebej občutljivi na detajle, ki so odraz naravnih procesov, človeških posegov v prostor in njihove soodvisnosti. Tudi umetniški izraz krajinskega arhitekta je specifičen, saj je risba njegovo glavno orodje za komunikacijo z ostalimi strokovnjaki, je čitljiva, natančna in nosi mnogo informacij, ki orišejo posamezne ambiente. Risbe so nastale kot rezultat sodelovanja pedologinje izr. prof. Marjetke Suhadolc in arhitektke doc. mag. Mateje Kregar Tršar ter izbranih študentov krajinske arhitekture iz različnih letnikov. So odsevi njihovega razmišljanja in poznavanja tal. V krajinski arhitekturi je risba selektivni prikaz prostora, je analitično sredstvo, s katerim se študentje naučijo gledati, opazovati, razumeti prostor, v katerem živimo. Pozorni postanejo na njegove sestavine in razmerja, pa tudi na drobne detajle, ki bi v drugih predstavitvenih tehnikah lahko ostali neopaženi, prezrti. Risanje očem sicer nevidnih prerezov tal in rabe, ki se na njih udejanja, ustvarja zavedanje o njuni medsebojni povezanosti in odvisnosti.
Projekt smo organizirali z namenom osveščanja družbe o pomenu in ohranjanju tal, kar je eden od ciljev Evropske misije za tla.

Razredni nastop
2024-12-23 16:00 - 17:00 | Dvorana glasbene šole Litija – Šmartno

Simfonični orkester Domžale-Kamnik: 53. NOVOLETNI KONCERT: Svet v ritmu
2024-12-23 20:00 - 21:00 | Velika dvorana
Nastopa: Simfonični orkester Domžale – Kamnik
Dirigent: Zoran Bičanin
Koncertni mojster: Uroš Bičanin
Solista: Ivona Lederer (violina), Marijan Novak (vokal)
Povezovalka: Eva Stražar
Z geslom Svet v ritmu tokrat vabimo, da se nam pridružite pri raziskovanju plesne glasbe. Prvi del koncerta bo v znamenju klasičnih mojstrovin kot so znameniti Ples uric – baletna glasba iz Ponchiellijeve opere La Gioconda, zlovešči Mrtvaški ples Camilla Saint-Saënsa z obligatnim violinskim solom, ki ga bo izvedla mlada Kamničanka Ivona Lederer, pa elegantni valček iz opere Jevgenij Onjegin Petra Iljiča Čajkovskega in radoživi slovanski ples Skočná, s katerim je češki skladatelj Bedřich Smetana v lahkotni komični operi Prodana nevesta glasbeno upodobil Ples komedijantov.
Žanrsko pestrejši in v mnogih ozirih lahkotnejši drugi del prinaša dve živahni uspešnici Come Dance with Me in Cheek to Cheek Franka Sinatre, ki mu bo glas tokrat posodil pevec Marijan Novak, poleg tega pa še zimzelene slovenske melodije v obliki valčka Spomin bratov Avsenik in Sepetove Zemlja pleše ter živahne ritme s skladbami, kot so Tico Tico, brezčasni Valček št. 2 Dmitrija Šostakoviča in Mambo iz Bernsteinovega muzikala Zgodba z zahodne strani.
Cena vstopnice: 15 €, otroci do vključno 12. leta starosti imajo vstop prost
*vstopnice bodo v prodaji od 2. decembra dalje

Rezervacija in prodaja vstopnic: 041 360 399 / info@domkulture.org / pisarna DKK, Fužine 10, 1240 Kamnik (pon., tor. in pet.: 10.00–12.00, sre. in čet.: 14.00–18.00), bencinski servisi Petrol s sistemom mojekarte.si, www.mojekarte.si ter ostala prodajna mesta mojekarte.si (trafike 3dva, M holidays, itd.).

KONTAKT:
Zavod za kulturo Kamnik, info@domkulture.org, 01 831 82 26, https://www.domkulture.org/

Žive jaslice
2024-12-25 17:00 - 19:00 | Javorje, Šmartno pri Litiji, 1275, Slovenija
Žive jaslice v Javorju nad Bogenšperkom
Prireditev bo na Božični dan, 25. 12. 2024, ob 17. uri, pri gasilskem domu, v Javorju nad Bogenšperkom. Med božično zgodbo, ki jo ponazorijo svetopisemske osebe, pevci z instrumentalisti, pritrkovalci in živali, je tudi letos vpleten dogodek iz vaškega življenja, ki ga v dolenjskem narečju in v pristni podeželjski šegavosti prikažejo domačini.
Predstava je navadno v vsakem vremenu. Parkirnih mest je neposredno ob prizorišču malo, zato pridite pravočasno.
Vstopnine ne bo. Zbirali se bodo prostovoljni prispevki.
Za dodatne informacije lahko kontaktirate preko maila: kulturnodrustvojavorje@gmail.com
Vljudno vabljeni.

Koncert MePZ Miha Vahen z gosti
2024-12-26 10:00 - 12:00 | Medgeneracijsko središče ŠMELC, Ljubljanska cesta 3, Litija, 1270, Slovenija

Koncert MePZ Miha Vahen z gosti
2024-12-26 13:00 - 15:00 | Dom Tisje, Črni potok 13, Šmartno pri Litiji, 1275, Slovenija

Ogled mineralnih jaslic v Rudniku Sitarjevec - Čarobna Litija 2024
2024-12-26 16:00 - 2024-12-30 19:00 | Rudnik Sitarjevec Litija, Sitarjevška cesta 46, 1270 Litija
V tednu med Božičem in novim letom vas vabimo pred in v Rudnik Sitarjevec Litija, ki je eden najbogatejših mineralnih rudnikov v Evropi.
Obiskovalci si boste v teh dneh brezplačno ogledali mineralne jaslice v Izvoznem rovu. Ogledi v skrajšani obliki bodo potekali med 16:00 in 19:00.
Od Božiča pa vse do svečnice bodo v rudniku razstavljene edinstvene jaslice iz kamnin in mineralov rudnika Sitarjevec. Postavitelj letošnjih mineralnih jaslic bo Miha Kos.

Prihod Dedka Mraza
2024-12-26 17:00 - 18:00 | Vače (vaški trg), Litija, 1270, Slovenija
